**НА ВНИМАНИЕТО НА РАБОТНИЦИТЕ И СЛУЖИТЕЛИТЕ,**

**КОИТО СА ПОЛЗВАЛИ ИЛИ ЩЕ ПОЛЗВАТ ДАНЪЧНИ ОБЛЕКЧЕНИЯ ПРЕЗ 2018г.**

Обръщаме внимание на работниците и служителите, които са ползвали или ще ползват данъчни облекчения през 2018г. че трябва да подадат пред работодателя (до 03.01.2019г. при счетоводителя по заплатите Райна Колева – стая № 135) **писмена декларация по чл.49,ал.3, т.8 от ЗДДФЛ,** че нямат подлежащи на принудително изпълнение публични задължения или декларация, че за данъчната година ще подават сами в НАП годишна данъчна декларация по чл. 50 от ЗДДФЛ.

При годишното уравняване на данъка по [чл. 49](https://www.tita.bg/page/48#zddfl_chl_49)  от ЗДДФЛ работодателят изисква от лицата, желаещи да ползват **което и да е облекчение** ***една*** от **двете възможни декларации** (*в свободен текст*), посочени в [**ал. 4, т. 8**](http://www.tita.bg/page/48#zddfl_chl_49) . Чрез ***първата декларация*** лицето потвърждава, че **към датата на подаването** й **няма подлежащи на принудително изпълнение публични задължения**. Публичните задължения, **включват *и* местните данъци и такси, както и глобите от КАТ** ([ал. 2 на чл. 162](https://www.tita.bg/page/59#dopk_chl_162)  от ДОПК). Физическите лица могат да установят наличието им чрез „*Справка за задължения*“ на Интернет страницата на НАП, изискваща ПИК. Той може да се получи във **всеки офис на НАП след подаване на заявление** от съответното лице. При ***втората декларация*** (*че лицето ще подаде ГДД по чл. 50 от ЗДДФЛ до 30.04.2019 г.*) наличието на публични задължения към момента на подаването е без значение. Лицето е отговорно за подаване на невярна информация чрез посочените две декларации по реда [чл. 313, ал. 3](https://www.tita.bg/downloads/Edition_12_2017/Chl313.doc) от Наказателния кодекс. Ако **работодателят** в периода **от 30.11. до 31.12**. ***не получи нито една от двете декларации*** - съответното лице не може да ползва **нито едно данъчно облекчение**. Нещо повече, ако такова лице е **ползвало текущо през 2018 г. данъчно облекчение за намалена работоспособност** или доброволно осигуряване или животозастраховане, то **ще е длъжно да възстанови данък**.

 Повече информация и примерни бланки на двете декларации можете да получите в отдел УЧР – Н. Пъкова и Т. Меднева, стая № 115.

**ДЕКЛАРАЦИЯ**

**по чл. 49, ал.4, т.8 от ЗДДФЛ**

До работодател: ПУ „ПАИСИЙ ХИЛЕНДАРСКИ“

ЕИК: 000455457

Адрес: гр. ПЛОВДИВ, ул. ЦАР АСЕН 24

Долуподписаният/ната…………………………………………………..……., ЕГН ………………,

Декларирам, че към момента на подаване на настоящата декларация пред работодателя ми ПУ „ПАИСИЙ ХИЛЕНДАРСКИ“, нямам подлежащи на принудително изпълнение публични задължения.

Дата: …………. Подпис: …………………………………………

 …………………………………………

 *(име и фамилия)*

*……………………………………………………………………………………………………………………………………………………………………………*

**ДЕКЛАРАЦИЯ**

**по чл. 49, ал.4, т.8 от ЗДДФЛ**

До работодател: ПУ „ПАИСИЙ ХИЛЕНДАРСКИ“

ЕИК: 000455457

Адрес: гр. ПЛОВДИВ, ул. ЦАР АСЕН 24

Долуподписаният/ната…………………………………………………..……., ЕГН ………………,

Декларирам, че за данъчната 2018г. ще подавам годишна данъчна декларация по чл. 50 от ЗДДФЛ.

Дата: …………. Подпис: …………………………………………

 …………………………………………

 *(име и фамилия)*